712 @ Rest | LekkeSlaap
712 @ Rest bied gerieflike selfsorgverblyf in 'n tweeslaapkamersuite wat op die eienaars se residensiële eiendom geleë is. Dié suite is op 'n veilige landgoed langs 'n foreldam in die klein dorpie Dullstroom.
Die suite het 'n privaat ingang en 'n stoep met 'n tafel en stoele. Dit beskik oor 2 slaapkamers en 1 badkamer met 'n bad en 'n aparte stort. Die eerste slaapkamer het 'n koninggrootte-bed, TV met 'n volle DStv-pakket en tee- en koffiemaakgeriewe. Die tweede slaapkamer het 2 enkelbeddens, tee- en koffiemaakgeriewe, yskas en 'n mikrogolf. Daar is ook gratis WiFi.
Braaigeriewe is op versoek teen 'n ekstra koste beskikbaar. Die eiendom is 70 m van 'n foreldam af en gaste kry 4 forelhengel-dagpermitte. Die landgoed is 1 km vanaf die middedorp wat verskeie restaurante, kroeë en plaaslike winkels bied. Dullstroom bied doendinge en besienswaardighede, soos voetslaanpaaie, bergroetes, geskiedkundige plekke, bergfietsroetes, 'n voëlreservaat, perd- en ponieritte en 'n 18 putjie-gholfbaan wat deur Ernie Els ontwerp is.